**«Қазақстан Республикасының Мәдениет және ақпарат министрінің «Журналистерді аккредиттеу қағидаларын бекіту туралы» 2013 жылғы 21 маусымдағы №138 бұйрығына өзгерістер енгізу туралы Қазақстан Республикасының Ақпарат және коммуникациялар Министрінің Бұйрығының жобасына салыстырмалы кесте**

|  |  |  |  |  |
| --- | --- | --- | --- | --- |
| **№**  **Р/с** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| 1. | 6-тармақ | «6. Бұқаралық ақпарат құралының меншік иесі немесе өкілеттілігі негізінде редакция өз журналистерін аккредиттеу үшін мемлекеттік органдарға немесе өзге де ұйымдарға осы Қағидалардың қосымшасына сәйкес өтініш береді. Өтінішке қоса: аккредиттелуші журналистің жеке бас куәлігінің көшірмесі;  бұқаралық ақпарат құралдары жөніндегі немесе телерадио таратуға өкілетті органнан берілген мерзімді баспасөз басылымын немесе ақпараттық агенттіктің немесе теле-, радио арналардың есепке алу туралы куәлігінің көшірмесін тіркейді.  Өтініш бұқаралық ақпарат құралының редакциясының атынан берілген жағдайда, өтінішке осы тармақтың екінші бөліміндегі құжаттардан басқа бұқаралық ақпарат құралының меншік иесінің журналисті аккредиттеудің тиісті рәсімін өткізу үшін берілген сенімхат тіркеледі.  Өтініш интернет – ресурстың меншік иесі атынан берілген жағдайда, өтінішке осы тармақтың екінші бөліміндегі құжаттардан басқа интернет ресурсты меншігі екендігін дәлелдейтін құжат қосымша тіркеледі». | «6. Бұқаралық ақпарат құралының меншік иесі немесе өкілеттілігі негізінде редакция өз журналистерін аккредиттеу үшін мемлекеттік органдарға немесе өзге де ұйымдарға осы Қағидалардың қосымшасына сәйкес БАҚ бас редакторының немесе меншік иесінің қолы қойылған өтініш береді.  Өтінішке қоса:  **аккредиттелуші журналистің жеке басын куәландыратын құжаттың көшірмесі;**  бұқаралық ақпарат құралдары жөніндегі немесе телерадио таратуға өкілетті органнан берілген мерзімді баспасөз басылымын немесе ақпараттық агенттіктің немесе теле-, радио арналардың есепке алу туралы куәлігінің көшірмесі;  **журналистің аккредиттеуші органның ішкі тәртібі мен модератор орнатқан регламентті сақтау туралы жазбаша келісімі (еркін түрде);**  **бұқаралық ақпарат құралдары мен журналист арасындағы шарттық қатынастарды растайтын құжаттың көшірмесі;**  Өтініш бұқаралық ақпарат құралының редакциясының атынан берілген жағдайда, өтінішке осы тармақтың екінші бөліміндегі құжаттардан басқа бұқаралық ақпарат құралының меншік иесінің журналисті аккредиттеудің тиісті рәсімін өткізу үшін берілген сенімхат тіркеледі.  Өтініш интернет – ресурстың меншік иесі атынан берілген жағдайда, өтінішке осы тармақтың екінші бөліміндегі құжаттардан басқа интернет ресурсты меншігі екендігін дәлелдейтін құжат қосымша тіркеледі.»; | БАҚ өкілінің мәртебесін растау мақсатында |
| 2. | 8-тармақ | «8. Журналисті аккредиттеуден бас тарту туралы шешім осы Қағидалардың 6-тармағында көрсетілген құжаттар жетіспеген жағдайда, өтiнiштiң мазмұны талаптарға сәйкес келмесе және бұқаралық ақпарат құралының немесе теле-, радио арналардың қызметін тоқтата тұру туралы заңды күшіне енген сот шешімі болған жағдайда шығарылады». | «8. Журналисті аккредиттеуден бас тарту туралы шешім мынадай жағдайларда қабылданады:  1) осы Қағидалардың 6-тармағында көрсетілген құжаттар жетіспеген жағдайда;  2) өтiнiштiң мазмұны талаптарға сәйкес келмегенде;  3) бұқаралық ақпарат құралының немесе теле-, радио арналардың қызметін тоқтата тұру туралы заңды күшіне енген сот шешімі болған жағдайда;  **4) отырыстар, кеңестер және өзге де шаралар өткізілетін бөлмеде өзге журналистерді аккредиттеу мен орналастыру жүргізілген жағдайда, журналистерді орналастыру мүмкіндігі болмаса.»;** | 17.03.2015 жылғы №179 ҚР қаржы Министрінің Бұйрығының 4 Қосымшасына сәйкес, отырыстар мен өзге де шаралар өтетін жалпы үй-жайлардың (конференц-зал, жиналыс залы) шектеулігі |
| 3. | 10-тармақ | «10. Аккредиттелген журналист аккредиттелу құқығынан бұқаралық ақпарат құралының меншік иесінің немесе бұқаралық ақпарат құралының меншік иесінің берген өкілеттігі негізінде редакцияның өтініші негізінде және заңды күшіне енген сот шешімі негізінде айырылады». | «10. Аккредиттелген журналист аккредиттелу құқығынан айрылады:  **1) заңның 22 бабы 4 тармағында көзделген жағдайда;**  2) бұқаралық ақпарат құралының меншік иесінің немесе бұқаралық ақпарат құралының меншік иесінің берген өкілеттігі негізінде редакцияның өтініші (еркін түрде) негізінде;  3) заңды күшіне енген сот шешімі негізінде;  **4) аккредиттеуші органның ішкі тәртібі мен модератормен орнатылған регламентті бұзған жағдайда.»;** | Қазақстан Республикасының «Бұқаралық ақпарат құралдары туралы» Заңының 22 бабына сәйкес, аккредиттелген журналистердің үздіксіз жұмысы мен техникалық жабдықталуын қамтамасыз ету үшін Мемлекеттік органдардың жұмысын ұйымдастыруды жетілдіру |

**Қазақстан Республикасының**

**Ақпарат және коммуникациялар Н. Мауберлинова**

**вице-министрі**